*ইনিড* রচনার সময় ভার্জিল হোমারের মহাকাব্য *ইলিয়াড* ও *ওডিসি* অধ্যয়নের ফলে অর্জিত জ্ঞানের প্রয়োগ ঘটিয়েছিলেন রোমান জাতির জন্য এক জাতীয় মহাকাব্য রচনার কাজে। মহাকাব্য, বিশেষত হোমারের মহাকাব্যের সঙ্গে সম্পর্কযুক্ত বিভিন্ন বৈশিষ্ট্যের ব্যবহার ভার্জিল তাঁর কাব্যে ঘটান রোমান ও তাদের সাংস্কৃতিক পূর্বসূরি গ্রিকদের মধ্যে সাদৃশ্য রচনার জন্য। এগুলির মধ্যে রয়েছে হেক্সামিটার, পদ্য, গ্রন্থ-বিভাগ, বংশাবলির তালিকা এবং অন্তর্লীন বিষয়বস্তুগুলির ব্যবহার।

*ইলিয়াড* মহাকাব্যের সঙ্গে সাদৃশ্য
----------------------------------

*ইনিড*-এর দ্বিতীয়ার্ধের (ষষ্ঠ থেকে দ্বাদশ সর্গ) সঙ্গে সমগ্র *ইলিয়াড* মহাকাব্যে বর্ণিত বিষয়ের সাদৃশ্য রয়েছে।

### বীরবৃন্দ

*ইনিড*-এর ষষ্ঠ সর্গে বলা হয়েছে যে, ক্যুমির সিবিল ইনিয়াসের জন্য একটি ভবিষ্যদ্বাণী করে জানান যে অ্যাকিলিস নামে এক লাতিন-জাত দেবীপুত্রের অস্তিত্ব রয়েছে (*ইনিড*, ষষ্ঠ সর্গ, ৮৯-৯০ চরণ)। এই লাতিন-জাত অ্যাকিলিসের কথা স্পষ্টভাবে উল্লেখ করা হয়নি কোথাও। *ইনিড*-এ ইনিয়াস ও টার্নাস উভয়েই লাতিন-জাত অ্যাকিলিসের ভবিষ্যদ্বাণীটি পূর্ণ করার একাধিক ইঙ্গিত বহন করছেন। প্যালাসের মৃত্যু ইনিয়াসের মনে এক উন্মাদ অবস্থার জন্ম দিয়েছিল, ঠিক যেমন প্যাট্রোক্লাসের মৃত্যু অ্যাকিলিসে উন্মাদ করে তুলেছিল। এই জাতীয় উন্মাদনা মহাকাব্যের একটি সাধারণ বৈশিষ্ট্য; কারণ এই অবস্থাই বীর যোদ্ধাদের যুদ্ধ ও প্রতিশোধ গ্রহণে উদ্বুদ্ধ করে তোলে।

### ভবিষ্যদ্বাণী

মহাকাব্যে ভষিষ্যদ্বাণী একটি অন্যতম প্রধান বিষয়বস্তু। *ইলিয়াড*, *ওডিসি* ও *ইনিড*-এর ক্ষেত্রে এই বিষয়টির বিশেষ প্রয়োগ দেখা যায়। *ইলিয়াড*-এর গোড়াতেই পাঠক জানতে পারেন যে, ট্রোজানদের পরাজয় ও গ্রিকদের জয় অবশ্যম্ভাবী; কারণ দেবরাজ জিউস সেই কথাই ঘোষণা করেছেন। অ্যাকিলিসের নিয়তিও পূর্বকথিত হয়েছিল: যুদ্ধে গেলে তাঁর ভাগ্যে লেখা ছিল বীরোচিত মৃত্যু। অনুরূপভাবে *ইনিড*-এর দ্বিতীয় সর্গে হেক্টরের প্রেত ইনিয়াসকে বলেন যে, তাঁকে জ্বলন্ত ট্রয় ত্যাগ করতে হবে নতুন এক শহর প্রতিষ্ঠার জন্য। এই মহাকাব্যের অবশিষ্টাংশ জুড়ে দেবতা সহ অন্যান্যরাও ইনিয়াসকে মনে করিয়ে দিয়েছিলেন যে ইতালি দেশটি খুঁজে বের করা ও ভবিষ্যৎ প্রজন্মের জন্য রোম প্রতিষ্ঠা করার দায়িত্ব তাঁকেই দেওয়া হয়েছে।

### একফ্রেসিস

*ইলিয়াড* থেকে ভার্জিল অপর যে ধারণাটি গ্রহণ করেছিলেন সেটি হল ইনিয়াসের ঢালের একফ্রেসিস। *ইনিড*-এর অষ্টম সর্গে দেখা যায়, ভালক্যান (গ্রিক দেবতা হিফিস্টাসের রোমান প্রতিরূপ) যুদ্ধে যাওয়ার আগে ইনিয়াসকে একটি ঢাল তৈরি করে দেন। *ইলিয়াড*-এর সপ্তদশ সর্গে হিফিস্টাস অ্যাকিলিসকে ঠিক অনুরূপভাবে একটি ঢাল তৈরি করে দিয়েছিলেন। দুই বীরের জননী যে দুই দেবী (ভেনাস ও থিটিস), তাঁরা আসন্ন যুদ্ধে পুত্রের নিরাপত্তা নিয়ে উদ্বিগ্ন হয়ে অগ্নিদেবতা ভালক্যান/হিফিস্টাসকে পুত্রের জন্য বর্ম ও ঢাল প্রস্তুত করে দিতে বলেছিলেন। দেবতার কাজের বিবরণ দেওয়ার পর দুই কবিই সেই ঢালের বিবরণ দেন একটি একফ্রেসিসে। অ্যাকিলিসের ঢালের একফ্রেসিসে বর্তমান জগতের সকল উপাদান যুদ্ধ ও শান্তি, স্বর্গ ও নরকের মতো বৈপরীত্যগুলি নিয়ে উপস্থিত। ইনিয়াসের ঢালের একফ্রেসিসে বর্ণিত হয় রোমের ভাবী গৌরবগাথা; যার মধ্যে ছিল মাদী-নেকড়ে কর্তৃক রোমের প্রতিষ্ঠাতা রোম্যুলাস ও তাঁর যমজ ভ্রাতা রেমাসের লালনপালন এবং অ্যাকটিয়ামের যুদ্ধে অগাস্টাসের বিজয়।

*ওডিসি* মহাকাব্যের সঙ্গে সাদৃশ্য
--------------------------------

*ইনিড* মহাকাব্যের প্রথমার্ধে বিভিন্ন ভাবে ওডিসিউসের সমুদ্রযাত্রাকে অনুকরণ করা হয়েছে। *ওডিসি* ২৪টি সর্গ জুড়ে বর্ণিত হলেও, *ইনিড* কাব্যে সেটির অনুকরণে বর্ণিত ঘটনা রয়েছে মাত্র ছ'টি সর্গে। তবে সেক্ষেত্রেও বেশ কয়েকটি সাদৃশ্য লক্ষিত হয়।

### চরিত্রগণ

ওডিসিউস ও ইনিয়াস উভয়েই রাজপরিবারের সন্তান; ওডিসিউস ইথাকার রাজা এবং ইনিয়াস এক ট্রোজান রাজকুমার। দেবতার হস্তক্ষেপ ছাড়া এঁদের কেউই লক্ষ্যে উপনীত হতে পারেননি, আবার প্রতিকূল মনোভাবাপন্ন দেবতারা দু'জনের যাত্রাপথেই বাধাবিপত্তির সৃষ্টি করতে চেয়েছিলেন। ওডিসিউসের প্রতিপক্ষ ছিলেন সমুদ্রদেবতা পসেইডন। তাঁর পুত্র পলিফেমাসকে অন্ধ করে দিয়ে ওডিসিউস পসেইডনের কোপে পড়েছিলেন। ফলে পসেইডন প্রত্যেকবারই মূল ঝড়ের সাহায্যে গ্রিক জাহাজগুলিকে বিপথে চালিত, এমনকি ধ্বংসও করছিলেন। অন্যদিকে ইনিয়াস-সম্পর্কিত ভবিষ্যদ্বাণী পরিপূর্ণ হওয়ার পথ রুদ্ধ করতে নিজের সকল ক্ষমতা প্রয়োগ করেছিলেন দেবী হেরা। কারণ, ইনিয়াস ছিলেন ট্রোজান এবং ট্রোজান রাজকুমার প্যারিস আফ্রোদিতিকে সোনার আপেল দেওয়ার সময় বলেছিলেন যে, আফ্রোদিতি আথিনা ও হেরা অপেক্ষা অধিকতর সুন্দরী। হেরা যে ঝড় সৃষ্টি করেছিলেন তার ফলে ট্রোজান জাহাজগুলি পথভ্রষ্ট হয়ে শেষপর্যন্ত কার্থেজে উপনীত হয় (যা ইনিয়াস ও ট্রোজানদের প্রতি হেরার ঘৃণা আরও বৃদ্ধি করে)।

### গল্পের মধ্যে গল্প

*ইনিড* ও *ওডিসি* উভয় মহাকাব্যেই দেখা যায়, বর্তমান গল্পের মধ্যেই একটি চরিত্র আরেকটি গল্প বলে পরবর্তী স্তরগুলির বিন্যাস ঘটাচ্ছেন। দুই মহাকাব্যই ঘটনাপ্রবাহের মাঝখানে শুরু হওয়ায় চরিত্রের গল্প বলার প্রাক্‌মুহুর্ত পর্যন্ত তাঁর পূর্ববর্তী যাত্রার বিবরণই গল্পের মধ্যে বলা এই গল্পগুলির মাধ্যমে বলা হয়। গ্রিক ওডিসিউসের গল্পের ক্ষেত্রে তিনি যখন ফিয়েশীয়দের দেশ স্কিয়ারিয়ায় উপস্থিত হন, তখন ফিয়েশীয়রা জানতে চায় যে তিনি কীভাবে সেখানে এসে উপস্থিত হলেন। এরপর ওডিসিয়াস নবম থেকে দ্বাদশ সর্গ পর্যন্ত ট্রয় থেকে শুরু করে তাঁর সমগ্র যাত্রাপথের বিবরণ দেন। ইনিয়াসের ক্ষেত্রে কার্থেজে পৌঁছানোর পর ডিডো তাঁকে তাঁর গল্পটি বলতে বলেন। তাই দ্বিতীয় ও তৃতীয় সর্গে তিনি ট্রয়ের পতন এবং কেমন করে তিনি দলবল নিয়ে কার্থেজে উপস্থিত হলেন তার বিবরণ দেন।

### যাত্রাপথ

উভয় যোদ্ধাই একই সমুদ্রে যাত্রা করেছিলেন, কখনও কখনও একই স্থানে উপনীত হয়েছেন এবং একই ধরনের প্রতিকূলতার সম্মুখীন হয়েছেন। *ইনিড*-এর তৃতীয় সর্গে ইনিয়াস ও তাঁর দলবল সিলা ও কারিবডিসের নিকটবর্তী হয়ে পড়েন, ঠিক যেমন ওডিসিউস ও তাঁর লোকজন *ওডিসি*-র দ্বাদশ সর্গে হয়েছিলেন। এরপর তৃতীয় সর্গে ওডিসিউসের মতোই ট্রোজানরাও সাইক্লপসের দ্বীপে অবতরণ করেন। তবে ইনিয়াসের দলবলের কপালে ওডিসিউসের দলবলের অনুরূপ নিয়তি লেখা ছিল না। ভার্জিল অ্যাকেমিনিডেস নামে এক দুর্বল চেহারা গ্রিকের কথা যোগ করেন। তিনি ওডিসিউসের সঙ্গেই যাত্রা করেছিলেন, কিন্তু পিছিয়ে পড়েছিলেন। দুই মহাকাব্যের নায়করাই মৃতদের থেকে সংবাদ সংগ্রহের জন্য পাতাললোকে অবতরণ করেছিলেন।

### গৃহে প্রত্যাবর্তন

ইথাকায় প্রত্যাবর্তনের পর ওডিসিউস নিজের প্রাসাদে স্ত্রী পেনেলোপির পাণিপ্রার্থীদের দেখতে পান। একদিনে তারা যখন তাঁর প্রাসাদ নষ্ট করছিল, তখন অন্যদিকে তিনি পত্নীর সঙ্গে পুনর্মিলিত হতে প্রয়াসী হন। ওডিসিউস এই পাণিপ্রার্থীদের বিরুদ্ধে যুদ্ধে অবতীর্ণ হন এবং তাদের হত্যা করে নিজের প্রাসাদের অধিকার ছিনিয়ে নেন। একই ভাবে ইনিয়াসকেও লাতিনামে নিজের ঘর খুঁজে নিতে এবং রাজকুমারী লাভিনিয়াকে বিয়ে করতে হয়েছিল। লাতিনামে তিনি মুখোমুখি হন টার্নাসের বাহিনীর। এই টার্নাস ছিলেন রুতুলির রাজা এবং ইনিয়াস লাতিনামে আসার আগে সেখানে লাভিনিয়ার প্রধান পাণিপ্রার্থী। নিজের নবলব্ধ গৃহে আশ্রয় গ্রহণের জন্য ইনিয়াসকেও যুদ্ধে অবতীর্ণ হতে হয়।

তথ্যসূত্র
---------

1. 1 2 3 4 5 6 7 8  Virgil (২০০৮)। *Aeneid*। Translated by Ahl। আইএসবিএন 978-0199231959। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2 3 4  Homer (২০১১)। *Iliad of Homer*। Translated by Lattimore। আইএসবিএন 978-0226470498। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. 1 2 3  Homer (২০০৭)। *Odyssey of Homer*। Translated by Lattimore। আইএসবিএন 978-0061244186। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. 1 2 3  "Literary Predecessors of the Aeneid"। *www.cliffsnotes.com*। সংগ্রহের তারিখ ২০১৬-০৫-০১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. 1 2  Williamson, Makyra (২০১৯)। "Vergil's Aeneid: The Cornerstone of Roman Identity"। *Tenor of Our Times*। **8** – ScholarWorks-এর মাধ্যমে। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
6. ↑  Virgil (২০০৮)। *Aeneid*। Translated by Ahl। আইএসবিএন 978-0199231959। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
7. 1 2  van Nortwick, Thomas (১৯৮০)। "Transactions of the American Philological Association (1974-2014)"। *The Johns Hopkins University Press*। **110**: 303–314 – JSTOR-এর মাধ্যমে। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
8. ↑  Kotin, Joshua (Fall ২০০১)। "Shields of Contradiction and Direction: Ekphrasis in the Iliad and the Aeneid" (পিডিএফ)। *Hirundo: The McGill Journal of Classical Studies, Volume I: 11–16*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
9. ↑  Capco, Constantine। "Compare and Contrast Odyssey and Aeneas"। *www.academia.edu*। সংগ্রহের তারিখ ২০১৬-০৫-০১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
10. ↑  Gross, Nicolas P. (২০০৩)। "Mantles Woven with Gold: Pallas' Shroud and the End of the "Aeneid""। *The Classical Journal*। **99** (2): 135–156। আইএসএসএন 0009-8353। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

টেমপ্লেট:ইনিড
টেমপ্লেট:ইলিয়াড

| * দে
* স
হোমারের *ওডিসি* (খ্রিস্টপূর্ব ৮ম শতাব্দী) |
| --- |
| চরিত্র | 

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
| ওডিসিউসের পরিবার ও অনুচরবর্গ | 
* পেনেলোপি (স্ত্রী)
* টেলামেকাস (পুত্র)
* টিমিনি (ভগিনী)
* অ্যান্টিক্লিয়া (মাতা)
* লেয়ার্টিজ (পিতা)
* অটোলিকাস (পিতামহ)
* ইউরিক্লিয়া (প্রধান ভৃত্য)
* মেন্টোর (উপদেষ্টা)
* ফিমিয়াস (সংগীতজ্ঞ)
* ইউমিয়াস (শূকরপালক)
* ফিলোটিয়াস (গোপালক)
* মেলান্থিয়াস (ছাগপালক)
* মেলান্থো (পরিচারিকা)
* আর্গস (পোষা কুকুর)

 |
| রাজন্যবর্গ ও রাজবংশীয়গণ | 
* ফিয়েশিয়ার অ্যালসিনোয়াস
* ফিয়েশিয়ার আরিটি
* পাইলসের নেস্টর
* স্পার্টার মেনালেয়াস
* হেলেন
* ফিয়েশিয়ার রাজকুমারী নাউসিকিয়া
* মাইসিনির অ্যাগামেমনন

 |
| দেবদেবী | 
* ইয়ালাস
* আথিনা
* কালিপসো
* সার্সি
* হেলিওস
* হার্মিস
* ল্যুকোথিয়া
* পসাইডন
* জিউস
* ওশিয়ানাস
* সমুদ্রের বৃদ্ধ

 |
| অন্যান্য | 
* আকিলিস
* এজাক্স
* অ্যাম্ফিমিডন
* অ্যান্টিক্লাস
* অ্যান্টিফেটিস
* অ্যান্টিফাস
* আরিটাস
* সাইক্লোপিজ
* ডিমোডেকাস
* ডিমোপ্লটেমাস
* ডিউকেলিয়ান
* ডলিয়াস
* ইকেফ্রন
* একিটাস
* এলপিনর
* ইউপাইথিস
* ইউরাইয়েলাস
* ইউরিলাকাস
* হ্যালিথারসিস
* হেরাক্লিস
* আইডোমিনিয়াস
* আইরাস
* সিকোনিয়ানস
* লেওডেমাস
* লেস্ট্রিগানিজ
* মিডন
* মিন্টেস
* মিসোলিয়াস
* পাইসিস্ট্রাটাস
* পেরিমিডিস
* পার্সিউস
* পলিটেস
* পলিড্যামনা
* পলিফিমাস
* সিলা ও কারিবডিস
* সাইরেন
* স্ট্র্যাটিকাস
* পেনেলোপির পাণিপ্রার্থীগণ
* টাইরিসিয়াস
* থিওক্লিমিনাস
* থ্র্যাসিমিডিস

 |
| পাণিপ্রার্থী | 
* এজেলেয়াস
* অ্যাম্ফিনোমাস
* অ্যান্টিনোয়াস
* টিসিপাস
* ইউরিমেকাস
* লিওডিস

 |

 |
| ওডিসিয়ান দেবতা | 
* আথিনা
* পসেইডন
* কালিপসো
* সার্সি
* ইনো
* হার্মিস
* জিউস
* হেরাক্লিস

 |

 |
| চলচ্চিত্র | 
* *লা'ওডিসি* (১৯১১, ইতালীয়)
* *ইউলিসিস* (১৯৫৪, ইতালীয়)
* *দ্য রিটার্ন অফ রিঙ্গো* (১৯৬৫, ইতালীয়)
* *নোস্টোস: দ্য রিটার্ন* (১৯৮৯, ইতালীয়)
* *ইউলিসিসেস' গেজ* (১৯৯৫, গ্রিক)
* *ও ব্রাদার, হোয়ার আর্ট দাউ?* (২০০০)
* *কিহোল* (২০১২)

 |
| টেলিভিশন | 
* *দি ওডিসি* (১৯৬৮)
* *ইউলিসিস ৩১* (১৯৮১)
* *দি ওডিসি* (১৯৯৭)
* *অডিসিউস অ্যান্ড দি আইল অফ দ্য মিস্টস* (২০০৭)
* *স্টার ট্রেক: ওডিসি* (২০০৭)

 |
| সাহিত্য | 
* *আ ট্রু স্টোরি* (খ্রিস্টীয় ২য় শতাব্দী)
* *লে অ্যাডভেঞ্চারস ডে টেলেম্যাকি* (১৬৯৯)
* *দ্য ওয়ার্ল্ড'স ডিজায়ার* (১৮৯০)
* *ইউলিসিস* (১৯২২)
* *দি ওডিসি: আ মডার্ন সিক্যোয়েল* (১৯৩৮)
* *দ্য হিউম্যান কমেডি* (১৯৪৩)
* *বিগ ফিশ: আ নভেল অফ মিথিক প্রোপোর্শন* (১৯৯৮)
* *ট্রোজান ওডিসি* (২০০৩)
* *দ্য পেনেলোপিয়াড* (২০০৫)
* *দ্য লস্ট বুকস অফ দি ওডিসি* (২০১০)
* *সার্সি* (২০১৮)

 |
| কবিতা | 
* "ইউলিসিস" (১৮৪২)
* *দি ওডিসি: আ মডার্ন সিক্যোয়েল* (১৯৩৮)
* *দ্য ক্যান্টোজ* (১৯৬২)
* *প্যাগান ওপারেটা* (১৯৯৮)

 |
| মঞ্চ | 
* *কারেন্ট নোবডি* (নাটক)
* *সাইক্লোপস* (নাটক)
* *ইথাকা* (নাটক)
* *ইল রিটোর্নো ডি'ইউলিসিস ইন প্যাট্রিয়া* (ওপেরা)
* *দ্য গোল্ডেন অ্যাপেল* (সাংগীতিক)
* *গ্ল্যাম স্ল্যাম ইউলিসিস* (সাংগীতিক)
* *হোম সুইট হোমার* (সাংগীতিক)

 |
| গান | 
* "টেলস অফ ব্রেভ ইউলিসিস" (গান)
* "দি ওডিসি" (গান)
* *দি ওডিসি* (সিম্ফনি)

 |
| চিত্রকলা | 
* জার উইথ অডিসিউস অ্যান্ড এলপেনোর (আনু. খ্রিস্টপূর্ব ৪৪০ অব্দ)
* *অডিসিউস অন দি আইল্যান্ড অফ দ্য ফিএশিয়ানস* (আনু. ১৬৩৫)
* *টেলিমেকাস অ্যান্ড দ্য নিম্ফস অফ ক্যালিপসো* (১৭৮২)
* *দ্য সরো অফ টেলিমেকাস* (১৭৮৩)
* *অডিসিউস অ্যাট দ্য কোর্ট অফ অ্যালসিনোয়াস* (১৮১৬)
* *দি অ্যাপোথেসিস অফ হোমার* (১৮২৭)
* *ইউলিসিস ডিরাইডিং পলিফেমাস* (১৮২৯)
* *দ্য সিরেনস অ্যান্ড ইউলিসিস* (১৮৩৭)
* *সার্সি অফারিং দ্য কাপ টু ইউলিসিস* (১৮৯১)
* *ইউলিসিস অ্যান্ড দ্য সিরেনস* (১৮৯১)
* *অডিসিউস অ্যান্ড পলিফেমাস* (১৮৯৬)
* *ইউলিসিস অ্যান্ড দ্য সিরেনস* (১৯০৯)

 |
| গবেষণা | 
* হোমারীয় গবেষণা
* হোমারীয় প্রশ্ন
	+ কোরিজোন্টেস
* ওডিসির ভূগোল
* হোমারীয় মহাকাব্যগুলির ঐতিহাসিকতা
	+ *অডিসিউস আনবাউন্ড*
	+ হোমারের ইথাকা
* *অন দ্য কেভ অফ দ্য নিম্ফস ইন দি ওডিসি*
* *রিডিসকভারিং হোমার*
* "অডিসিউসেস' স্কার"
* *হারমোনিয়াকোস' ইলিয়াড*
* হিস্টেরোন প্রোটেরোন
* হোমারে এপিথেট
* ড্যাকটিলিক হেক্সামিটার

 |
| অনুবাদ | 
* "অন ফার্স্ট লুকিং ইনটু চ্যাপম্যান'স হোমার"
* *অন ট্রান্সলেটিং হোমার*

 |
| ভিডিও গেম | 
* *ওডিসি: দ্য সার্চ ফর ইউলিসিস*
* *উইশবোন অ্যান্ড দি অ্যামেজিং ওডিসি*

 |
| বাক্যবন্ধ | 
* ইন মেডিয়াস রেস
* বিটুইন শিলা অ্যান্ড ক্যারিবডিস

 |
| সম্পর্কিত | 
* টেলিমেসি
* নেকিয়া
* ট্রোজান ঘোড়া
* পেনেলোপির পাণিপ্রার্থী
* *দি ওডিসি*
* ওল্ড ম্যান অ্যান্ড দ্য সি
* দি অ্যাপোথেসিস অফ হোমার
* *কনটেম্পট*
* *কোল্ড মাউন্টেন* (উপন্যাস)
* *কোল্ড মাউন্টেন* (চলচ্চিত্র)
* *হোমারের কন্যা*
* ভার্জিলের *ইনিড* ও হোমারের *ইলিয়াড* ও *ওডিসি*-র মধ্যে সাদৃশ্য

 |